cyanic-selkie/wikianc huggingface dataset:
मानव विकास सूचकाङ्कको अनुसार देशहरूको सूची
देशहरूको मानव विकासको मापनका धेरै सीमितताहरू रहेका छन्। असमानता र प्रशासन सहभागिता जस्ता अन्य मानव विकासका आयामहरूलाई यसले विचार गर्दैैैन।  यो मानिसहरूको ठूलो समूहको औसत पनि हो र यसले विभिन्न क्षेत्र, जातीय समूह वा लिङ्गका लागि विकासको तथ्याङ्क देखाउन सक्दैन। एक सीमितताको समाधान गर्न असमानता-समायोजित मानव विकास सूचकाङ्क, सन् २०१० को प्रतिवेदनमा पेश गरिएको थियो जसमा असमानता-समायोजित मानव विकास सूचकाङ्क मानव विकासको वास्तविक भएको बताइएको थियो। देशहरू भित्र विकासात्मक भिन्नताहरू प्रतिबिम्बित गर्न सन् २०१८ मा नेदरल्यान्डको राडबुड विश्वविद्यालयको विश्वव्यापी तथ्याङ्क प्रयोगशालाद्वारा  एक उपराष्ट्रिय मानव विकास सूचकाङ्क पेश गरिएको थियो जहाँ मानव विकास सूचकाङ्कलाई १६०० भन्दा बढी क्षेत्रहरूका लागि अन्तर्राष्ट्रिय रुपमा तुलनात्मक तरिकाले गणना गरिएको थियो।
देशहरू
[[File:Average annual HDI growth (2010-2019).svg|alt=विश्वको नक्सा|thumb|upright=1.9|सन् २०१० देखि सन् २०१९ सम्म, मानव विकास सूचकाङ्कमा भएको वार्षिक औसत वृद्धि (सन् २०२० मा, प्रकाशित)
मानव विकास प्रतिवेदनमा १९३ संयुक्त राष्ट्र सङ्घका सदस्य राष्ट्रहरूका साथसाथै हङकङ र प्यालेस्टाइन राज्य समावेश छन्। तथापि मानव विकास सूचकाङ्क उत्तर कोरिया, मोनाको, नाउरु, सान मारिनो, सोमालिया र टुभालुको लागि उपलब्ध छैन। जम्मा १८९ देशका लागि मानव विकास सूचकाङ्क उपलब्ध छ।
क्षेत्र तथा समूह
मानव विकास प्रतिवेदनले विभिन्न देशहरूको लागि पनि मानव विकास सूचकाङ्क प्रतिवेदन प्रस्तुत गर्दछ। यसमा संयुक्त राष्ट्र विकास कार्यक्रम क्षेत्रीय वर्गीकरणमा आधारित क्षेत्रीय समूहहरू जस्तै मानव विकास सूचकाङ्क समूहहरू जसमा हाल दिइएको मानव विकास सूचकाङ्क कोष्ठक, आर्थिक सहयोग तथा विकास सङ्गठन सदस्यहरू र विभिन्न संयुक्त राष्ट्र समूहहरू समावेश छन्।
गढीमाई नगरपालिका
गढीमाई नगरपालिका रौतहट जिल्लाको १६ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार गढीमाई नगरपालिकाको कुल जनसङ्ख्या ४५,००० छ।
घोडसवारी
घोडामा चढेर कुशलताका साथ विभिन्न कार्यहरू गर्न सक्नु नै घोडसवारी हो । पहिले युद्धमा जानका लागि घोडसवारीको प्रसिक्षण दिइन्थ्यो । साथै अक्षौहीणी सेनाको अश्वदलले घोडसवारीमा दक्षता हासिल गरेको हुनुपर्थ्यो । नेपालमा अद्यापि घोडसवारीको चलन छ । मनांग मुस्ताङ लगायत हिमाली जिल्लाहरूमा अझैपनि घोडसवार प्रतियोगीताहरू भैरहन्छन् । घोडामा बसेर भाला चलाउनु । घोडामा बसिबसि भुँइमा भएको तलबार टिपेर युद्ध गर्नु । घोडालाइ एकै ठाउँबाट फरक्क फर्काउनु जस्ता कौशलताले घोडसवारीलाइ मनोरञ्जनात्मकता पनि प्रदान गर्दछ ।
घान्द्रुक गाउँ विकास समिति
घान्द्रुक नेपालको पश्चिमाञ्चल विकास क्षेत्रको गण्डकी अञ्चल, कास्की जिल्लामा अवस्थित गाँउ विकास समिति थियो। वि.सं .२०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा गाविसक प्रबधन विघटन गरेको थियो।
कास्की जिल्लाको उत्तरमा अन्नपूर्ण पदयात्रा मार्गमा पर्ने घान्द्रुक गाऊ यस ठाऊमा पर्छ। यस गाविसमा रहेका ऐतिहासिक तथा धार्मिक पर्यटकीय स्थलहरू मेश्रमवराह, तौजीवराह, पोज नेबवराह, कोटडाँडा, गुम्बा, ङयोवराह ताल आदि रहेका छन भने माछापुच्छ्रे बेस क्याम्प, अन्नपूर्ण बेस क्याम्प आदि प्राकृतिक पर्यटकीय स्थलहरू हुन।
आइ वान्ट यु (बब डिलनको गीत)
आइ वान्ट यु (नेपालीमा म तपाईंलाई चाहन्छु) १९६६मा बब डिलन द्वारा रेकर्ड गरिएको एक गीत हो।
लिरिक्स
गीतको भावनात्मक पक्षलाई सन् १९६६को अन्तर्वार्तामा आंशिक रुपमा डिलनले आफै वर्णन गरेका थिए। उनले भने "यो गीत सुन्दर शब्द वा सुन्दर ट्युन मात्र हैन। यो शब्दहरू र संगीतको मिश्रण हो जसमा मैले जुन आवाज बनाउन खोजि रहेको छु त्यो म पाउछु। "
कश्यप ऋषि
कश्यप सप्तऋषि मध्ये एक ऋषि हुन्। कश्यप ऋषि सृष्ठीकर्ता ब्रह्माजीका मानस पुत्र हुन् । उनलाई कश्यप गोत्रका गोत्र प्रवर्तक ऋषि हुन् ।
परिचय
यिनका वंशज सृष्टिको प्रसारमा सहायक भए । यिनकि स्त्री अदितीबाट देवता र दितीबाट दैत्य उत्पति भएको कथा वर्णित छ । सृष्टिको पुण जानकारी निम्न छ को उत्पत्ति भएको पौराणिक कथाहरूमा पाइन्छ ।
महाकाली नगरपालिका, दार्चुला
महाकाली नगरपालिका दार्चुला जिल्लाको एक मात्र नगरपालिका हो । यो नगरपालिकाको घोषणा जेष्ठ ४, २०७१ मा भएको हो ब्रह्मदेव, छापरि, धाप, कान्टै र खलङ्गा गरी ५ ओटा गा.वि.स.हरु मिलेर महाकाली नगरपालिका बनेको हो । यसको केन्द्र खलङ्गामा रहेकोछ र यसको पशिचमी सिमा भारतको उत्तरप्रदेशको धार्चुला जिलासँग जोडिएकोछ ।
भेडामारा उपजिल्ला
भेडामारा बङ्गलादेशको कुष्टिया जिल्लाको एक उपजिल्ला हो। यो उपजिल्ला खुलना विभाग अन्तर्गत पर्दछ।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या १७५६७७ रहेको छ जसमध्ये पुरुषको जनसङ्ख्या ९००१० छ भने महिलाको जनसङ्ख्या ८५६६७ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १७१३८६ छ भने हिन्दु धर्मवलम्बीको जनसङ्ख्या ४२०६, बौद्ध धर्मवलम्बीको जनसङ्ख्या ३६ र अन्य धर्मका मानिसहरूको जनसङ्ख्या ४९ रहेको छ। यस उपजिल्लामा ६२० मस्जिद, १० मन्दिर र २ चिहान रहेको छ। यस उपजिल्लाका ९२.५६% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने ०.११% ले पोखरी, १.६% ले टुटी र ५.७३% ले अन्य माध्यमबाट पानीको प्रयोग गर्दै आएका छन्। यस उपजिल्लाको कुल घरहरू मध्ये १४.१६% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन। यस उपजिल्लामा १ उपजिल्ला स्वास्थ्य संस्था, ८ परिवार नियोजन केन्द्र र १ सामुदायिक स्वस्थ्य संस्थाहरू रहेका छन्।
लभ आज कल
लभ आज कल (Love Nowadays) सन् २००९ को भारतीय रोमान्टिक हाँस्य- नाटकीय चलचित्र हो । यस चलचित्रमा मुख्य कलाकारमा सैफ अली खान र दीपिका पादुकोण रहेका छन् । त्यसतै सहायक भूमिकामा राहुल खन्ना, ऋषि कपूर र जिसेली मोन्टेइरो छन् । यो चलचित्रको निर्देशक इम्तियाज अली हुन् भने निर्माता सैफ अली खान र दिनेश भिजन हुन् । यो चलचित्रको मुख्य सारांश साँचो माया कहिल्यै परिवर्तन हुँदैन तर त्यसको महसुस समय परिवर्तन अनुसार हुन्छ । यो चलचित्रको कथा ताइवानी चलचित्र थ्री टाइम्सबाट लिइएको हो । यो चलचित्र तेलुगुमा पनि निर्माण गरिएको छ जसको नाम तीन मार हो र यस तेलुगु चलचित्रमा मुख्य भूमिकामा पवन कल्याण र तृषा कृष्णन छन् ।
भेडामारा उपजिल्ला
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा मुख्यतया धान, जुट, गहुँ, पानको पात, खैनी, उखु, मकै लगायत अन्य अन्न बालीहरू उत्पादन गरिन्छ। यस उपजिल्लामा मुख्यतया, आँप, कटहर, केरा, खरबुजा, मेवा, लिची आदि उत्पादन हुँदै आएको छ। यस उपजिल्लामा धान कुटानी केन्द्र, गहुँ पिसानी केन्द्र, काष्ठ सामग्री उत्पादन केन्द्र, बरफ उद्योग, बिस्कुट उद्योग, कपास तथा कपडा उद्योग तथा प्लाष्टिक सामग्री उत्पादन कारखाना रहेका छन्। यस उपजिल्लाले मुख्यतया खैनी, पानको पात लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको आलसको तेल र तील पनि निम्न मात्रमा उत्पादन गरिन्छ। यस उपजिल्लामा ३२ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ८० माछापालन केन्द्र, ५९ कुखुरापालन केन्द्र तथा ५ दुग्ध सङ्कलन केन्द्रहरू रहेको छ।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ४६.५७% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा ६.२६%, वाणिज्यमा १७.६२%, सञ्चार र यातायातमा ४.३६%, उद्योगमा २.१२% निर्माण क्षेत्रमा १.९१%, सुविधामा ९.२५%, धार्मिक सेवामा ०.१६%, वैदेशिक रोजगारी तथा भाडामा ०.५६% र अन्यमा ११.१९% रहेका छन्।
प्रशासन
प्रशासकीय भेडामारा थानाको स्थापना सन् १९०६ मा भएको थियो भने सन् १९८३ नोभेम्बर ७ का दिन यसलाई उपजिल्लामा परिणत गरिएको थियो। हाल यस उपजिल्लामा ६ सङ्घ परिषद्, ५९ मौजा/महल्ला र ७४ गाउँहरू रहेका छन्। यस उपजिल्लाका सङ्घ परिषद्हरू प्रकार छन्; चाँदग्राम सङ्घ परिषद्, जुनियादह सङ्घ परिषद्, धरमपुर सङ्घ परिषद्, बाइरचर सङ्घ परिषद्, बाहादुरपुर सङ्घ परिषद् र मोकारिमपुर सङ्घ परिषद्।
शिक्षा
यस जिल्लाको कुल साक्षरता दर ४२.५% रहेको छ जसमध्ये पुरुषको साक्षरता ४४.६% छ भने महिलाको साक्षरता दर ४०.३% रहेको छ। यस उपजिल्लामा ५ क्याम्पस, २७ माध्यमिक विद्यालय, ५५ प्राथमिक विद्यालय र ८ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; भेडामारा पाइलट उच्च विद्यालय, जुनियादह माध्यमिक विद्यालय (सन् १८७२), बाहादुरपुर माध्यमिक विद्यालय, भेडामारा नमुनम प्राथमिक विद्यालय (सन् १८६९) आदि।
महेश कोर्मोचा
नेपाली कांग्रेस
‘कांग्रेस आफ्नो मूल्यबाट विचलित भएर इमानदारलाई कदर गर्न छाडिसकेको भएर उहाले पार्टी परित्याग गरेकथिए ’, कोर्मोचा कांग्रेस छोड्नुको कारण दिन्छन्, ‘इतिहास बोक्नेहरूलाई कदर गर्न नसक्ने पार्टीमा बस्नुको औचित्य नदेखेर बाध्य भएपछि उहाले कांग्रेस परित्याग गरे।’
विश्वामित्र ऋषि
विश्वामित्र हिन्दु धर्मका एक प्रशिद्ध ऋषि हुन् । रामायणका पात्र भगवान राम र लक्ष्मणलाई धनुर्विद्या सिकाउने यी ऋषिको जन्म क्षत्रिय कुलमा भएको थियो । ऋषि विश्वामित्रलाई विश्वामित्र गोत्रका गोत्र प्रवर्तक मानिन्छ ।
क्षत्रिय राजाको रूपमा
प्रजापतिको पुत्र कुश, कुशको पुत्र कुशनाभ र कुशनाभको पुत्र राजा गाधि थिए। विश्वामित्र जी उनै गाधिका पुत्र थिए। विश्वामित्र शब्द विश्व र मित्रबाट बनेको छ जसको अर्थ हुन्छ - सबैसँग साथ मित्र अथवा प्रेम।
एक दिन राजा विश्वामित्र आफ्नो सेना लिएर वशिष्ठ ऋषिको आश्रममा गए। विश्वामित्रले उनलाई प्रणाम गरी त्यहीँ बसे। वशिष्ठ जी ले पनि राजा विश्वामित्र जी को यथोचित आदर सत्कार गरे र उनलाई केहि दिन आश्रममा रही आतिथ्य ग्रहण गर्न अनुरोध गरे। विश्वामित्रले यो विचार गरे कि मेरो साथ विशाल सेना छ र सेना सहित मेरा आतिथ्य गर्न वशिष्ठ जी लाई कष्ट होला, विश्वामित्र जी ले नम्रतापूर्वक आफूलाई जान अनुमति मागे किन्तु वशिष्ठ जी ले अत्यधिक अनुरोध गर्दा केही दिनको लागि उनको आतिथ्य स्वीकार गरे।
वशिष्ठ जी ले नन्दिनी गाईको आह्वान गरी विश्वामित्र तथा उनको सेनाको लागि छः प्रकारका व्यञ्जन तथा समस्त प्रकारका सुख सुविधाको व्यवस्था गरे। वशिष्ठ जी को आतिथ्यबाट विश्वामित्र र उनको साथ आएका सबैजना बहुत प्रसन्न भए।
नन्दिनी गाईको चमत्कार देखेर विश्वामित्रले वशिष्ठ जी सँग गाई मागे। वशिष्ठ जी भने " राजन! यो गाई मेरो जीवन हो र कुनै पनि मुल्यमा म कसैलाई पनि दिन सक्दिन।
वशिष्ठ जी यसो भन्दा विश्वामित्रले बलपूर्वक गाईलाई पकड्ने आदेश दिए। र उनका सैनिकले लठ्ठीले कुटी-कुटी लान खोजे। । नंदिनी गाई क्रोधित हुँदै ती सैनिकको बन्धनबाट छुटेर वशिष्ठ जी को सामु आएर बिलाप गर्न लागिन्। वशिष्ठ जीले भने "कि हे नंदिनी! यी राजा मेरा अतिथि हुन्। यसकारण म यिनलाई श्राप पनि दिन सक्दिन र यिनको विशाल सेना भएकाले यिनीसँग  युद्धमा पनि विजय प्राप्त गर्न सक्दिन। म आफै स्वयं विवश अनुभव गर्दै छु। उनका यी  वचन सुनेर नंदिनीले भनिन "हे ब्रह्मर्षि! हजुर मलाई आज्ञा दिनुहोस् ,म एक क्षण मै यो क्षत्रिय राजालाई उनको विशाल सेनासहित नष्ट गरिदिन्छु। अरु कुनै उपाय नदेखेकाले वशिष्ठ जी ले नंदिनीलाई अनुमति दिए।
आज्ञा पाउने बित्तिकै नन्दिनीले योगबलबाट अत्यन्त पराक्रमी मारक शस्त्रास्त्रबाट से युक्त पराक्रमी योद्धाहरु उत्पन्न भए जसले शीघ्र नै शत्रु सेनालाई गाजर मुला जसरेर काट्न सुरु गरे । आफ्नि सेनाको नाश भएको देखेत विश्वामित्रका द सय पुत्र अत्यन्त कुपित भइ वशिष्ठ जी लाई मार्न तत्पर भए। वशिष्ठ जीले ती मध्ये एक पुत्रलाई बाँकी राखी सबैलाई भस्म गरे।
आफ्नो सेना तथा पुत्र भस्म भएको देखी विश्वामित्र निकै दुःखी भए। आफ्नो बचेका पुत्रलाई राज सिंहासन सुम्पेर उनी तपस्या गर्नको लागि हिमालयतर्फ हिडें। कठोर तपस्या गरेर विश्वामित्र जी ले महादेवलाई प्रसन्न गरे र उनबाट दिव्य शक्ति सहित सम्पूर्ण धनुर्विद्याको ज्ञान वरदान प्राप्त गरे।
मुन्सिगञ्ज जिल्ला
मुन्सिगञ्ज ऐतिहासिक रूपमा विक्रमपुर द्वारा परिचित, बङ्गलादेशको मध्ये भूभागमा पर्ने एक जिल्ला हो। यो जिल्ला ढाका विभाग अन्तर्गत पर्छ।
भूगोल
मुन्सिगञ्ज जिल्ला बङ्गलादेशको मध्य भागमा पर्छ भने यो जिल्ला २३°२३' देखि २३°३८' उत्तर अक्षांश र ९०°१०' देखि ९०°४३' पूर्वी देशान्तरणमा अवस्थित छ। मुन्सिगञ्ज जिल्लाले बङ्गलादेशको कुल क्षेत्रफल मध्ये ९५४.९६ वर्ग किलोमिटर ओगटेको। यस जिल्लालाई ढाका र नारायणगञ्ज जिल्लाले उत्तर, मादारिपुर र शरियतपुर जिल्लाले दक्षिण, कुमिल्ला र चाँदपुर जिल्लाले पूर्व र ढाका र फरिदपुर जिल्लाले पश्चिमबाट घेरेको छ। पद्मा, मेघना, धलेश्वरी यस जिल्लाको प्रमुख नदिहरू हुन्।
इतिहास
मुन्सिगञ्ज क्षेत्रमा ब्रिटिस शासन काल देखिनै विभिन्न उतारचढाव तथा युद्धहरू भएको थियो। बङ्गलादेश मुक्ति अभियान सन् १९७१ मार्च २९ मा शुरू भएको थियो भने यस युद्ध भरि बङ्गलादेशका लागि लडिरहेका लडाकु र पाकिस्तानी सेना बीच थुप्रै प्रत्यक्ष तथा अप्रत्यक्ष गोली हानाहान तथा युद्ध भएको थिए। युद्धको शुरूवाती अवस्थामा बङ्गलादेशी नागरिक र केही विद्यार्थीको समूहले बङ्गलादेश सरकार द्वरा केही हातहतियार तथा गोली, बन्दुकहरू प्रप्त गर्दै पाकिस्तानी सेना विरुद्धमा लागिपरेका थिए। ९ मेका दिन पाकिस्तानी सेनाले अन्धाधुन्ध गोलि हानि ४०० भन्दा बढी गाउँलेको गजडिया उपजिल्लामा हत्या गरेका थिए। १४ मेका दिन पाकिस्तानी सेनाले केही युवाको हत्या गरेका थिए। ३१ मार्चका दिन मुन्सिगञ्ज जिल्लाका मानिसहरू नारायणगञ्जका मानिसहरूसँग सहकार्य गर्दै पाकिस्तानी सेना विरुद्धमा लागिपरेका थिए। जुलाई महिनामा धलागाँउमा एक सैनिक शिक्षण संस्थाको स्थापना भएको थियो भने त्यस शिक्षण संस्थामा युवालाई विभिन्न हातहतियारहरू हस्तान्तरण गरिएको थियो जसले पछि पाकिस्तानी सेना विरुद्ध विभिन्न सफल आक्रमणहरू गरेका थिए। ११ अगष्टका दिन बङ्गलादेशी लडाकुको एक समूहले श्रीनगर प्रहरी चौकीमा कब्जा जमाएका थिए भने त्यससैगरि १४ अगष्टका दिन लडाकुहरूले लोहागञ्ज प्रहरी चौकीमा कब्जा जमाएका थिए। सेप्टेम्बर महिनाको समाप्ति हुनु भन्दा अघि बङ्गलादेशी लडाकुले तोङ्गीबाडी प्रहरी चौकीमा कब्जा जमाउँदै त्यहाँ रहेका विभिन्न हातहतियार तथा गोली बन्दुकहरू कब्जामा लिन सफल भएका थिए। बङ्गलादेशी लडाकुको एक समूहले श्रीब्राम्पुरमा पाकिस्तानी सेनाको तीन पानी जहाजमा आक्रमण गरी ३ पानी जहाजहरू ध्वस्त पारिदिएका थिए भने उक्त घटनामन थुप्रै पाकिस्तानी सेनाको मृत्यु भएको थियो। शिवपुर उपजिल्लाको चलन्दिया भन्ने ठाउँमा पाकिस्तानी सेना र बङ्गलादेशी लडाकुको प्रत्यक्ष गोलि हानाहानमा दुई लडाकुहरू मारिएका थिए। पाकिस्तानी सेना र बङ्गलादेशको मुक्तिका लागि लडिरहेका लडाकु बीचको प्रत्यक्ष गोलि हानाहानमा ३५ पाकिस्तानी सेनाको मृत्यु भएको थियो। पाकिस्तानी सेनाले शिकारनगर भन्ने गाउँमा आक्रमण गरी थुप्रै मानिसहरूको हत्या गरेका थिए भने कयौं घरहरूमा आगजनी समेत गरेका थिए। ११५ बङ्गलादेशी लडाकुले पछि एकमुष्ट आक्रमण गरेपछि मुन्सिगञ्ज लडाकुहरूको अधिनमा आएको थियो। ४ नोभेम्बरका दिन बङ्गलादेशी लडाकुले टोङ्गाबाडी प्रहरी च‌ौकीमा कब्जा जगाएका थिए भने ११ डिसेम्बरका दिन सम्पूर्ण मुन्सिगञ्ज जिल्ला मुक्ति तथा स्वतन्त्र भएको थियो।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या १२९३९७२ रहेको छ जसमध्ये पुरुषको जनसङ्ख्या ७५५५८५ छ भने महिलाको जनसङ्ख्या ६३८३८७ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ११८१०१२  छ भने हिन्दु धर्मवलम्बीको जनसङ्ख्या ११०८०४ छ। त्यस्तै गरी बुद्ध धर्मवलम्बीको जनसङ्ख्या १९२२, इसाई धर्मको १०३ र अन्य धर्मका मानिसहरूको जनसङ्ख्या ३०८ रहेको छ।
अर्थतन्त्र
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ३८.६४% मानिसहरू संलग्न छन्। यस जिल्लाका मानिसहरू अन्य जस्तै ३.१७% मजदुरी, व्यापार र उद्योगमा १.६९%, वाणिज्यमा २३.१७%, सञ्चार र यातायातमा ३.७५%, रेमिटेन्समा ५.९५%, निर्माण क्षेत्रमा २.२७%, अन्य क्षेत्रमा १०.८७%, धार्मिक सेवा ०.१९% र अन्य १०.३०% रहेका छन्।
प्रशासन
मुन्सिगञ्ज प्राचीन बङ्गालको एक पुरानो तथा राजनितीक र साँस्कृतिक हिसाबले एक महत्त्वपूर्ण क्षेत्र थियो। यस क्षेत्रलाई सन् १९८६ भन्दा पहिला आधिकारिक रूपमा विक्रमपुरले चिनिन्थ्यो भने यो ढाका जिल्ला अन्तर्गत पर्‍थ्यो। प्रशासकीय मुन्सिगञ्ज उप विभागलाई सन् १९८४ मा जिल्लामा परिणत गरिएको थियो। यस जिल्लामा हाल ६ उपजिल्लाहरू रहेका छन् जसमध्ये सबैभन्दा ठूलो उपजिल्ला आलमडाङ्गा (३८०.३८ वर्ग किलोमिटर) हो भने सबैभन्दा सानो उपजिल्ला जीवननगर (१९९.३२ वर्ग किलोमिटर) हो।
शिक्षा
यस जिल्लाको कुल साक्षरता दर ५१.६२% रहेको छ जसमध्ये पुरुषको साक्षरता दर ५४.०७% छ भने महिलाको साक्षरता दर ४९.०७% रहेको छ। यस जिल्लामा १६ कलेज, १ व्यवसायीक शिक्षण संस्था, कलेज, १ नर्सिङ शिक्षण संस्था, ८८ माध्यमिक विद्यालय, ५४९, २९ मदरसा रहेका छन्। यस जिल्लाका केही उत्कृष्ट विद्यालयहरू यस प्रकार छन्; ररिखल जेसी बोस शिक्षण संस्था र कलेज (सन् १९२१), हसारा केके उच्च विद्यालय (सन् १८७९), बाजरायोगिनी जेके उच्च विद्यालय (सन् १८८३), मुन्सिगञ्ज बहुभाषिक उच्च विद्यालय (सन् १८८५), लोहागञ्ज पाइलट उच्च विद्यालय, माल्खानगर उच्च विद्यालय (सन् १८८५), एभिजिएम सरकारी कन्या उच्च विद्यालय (सन् १८९२), इसापुर उच्च विद्यालय (सन् १८९२), श्वारनग्राम आरएन उच्च विद्यालय (सन् १८९८), आब्दुल्लापुर बहुभाषिक उच्च विद्यालय (सन् १८९९), राय बहादुर श्रीनाथ शिक्षण संस्था (सन् १९१८), विनोदपुर रामकुमार उच्च विद्यालय (सन् १९१९), ब्रह्मगाँउ बहुभाषिक उच्च विद्यालय (सन् १९०२),
गुजरा नगरपालिका
गुजरा नगरपालिका रौतहट जिल्लाको १६ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार गुजरा नगरपालिकाको कुल जनसङ्ख्या ५४,०८९ छ।
लक्ष्मणप्रसाद गौतम ‌‌
नारायणी अञ्चलको चितवनमा जन्मस्थल भएका गौतमले नेपालीमा स्नातकोत्तर गरी विद्यावारिधि समेत गरेका छन । प्राध्यापन पेसामा संलग्न डा.लक्ष्मणप्रसाद गौतम (२०२०) अहिलेका जल्दाबल्दा समालोचक हुन् । ।
बाह्य लिङ्क
श्रेणी : नेपाली साहित्य श्रेणी : समालोचना
'e' (गणितीय अचर)
[[चित्र:Hyperbola_E.svg|right|thumb|254x254px|
y = 1/x
समीकरणको ग्राफ. यसमा, e भनेको १ भन्दा ठूलो त्यस्तो संख्या हो जसले छायाँ परेको भागको क्षेत्र १ बराबर हुन्छ।]] गणितमा e एक प्रागनुभविक संख्या हो। यसको मान लगभग २.७१८२८ हुन्छ। यसलाई कतैकतै 'इयुलर संख्या' (Euler's number) पनि भनिन्छ। e एक महत्त्वपूर्ण गणितीय अचर हो। प्राकृतिक  लघुगणक (Natural Logarithm) को आधार यही संख्यालाई लिइन्छ।
परिभाषा
e लाई निम्न दुई अभिव्यक्तिद्वारा परिभाषित गरिएको छ-
गुण
e एक अनुभवजन्य अपरिमेय संख्या हो।
क्याल्कुलस
एक्सपोनेन्शियल फलन e x यसकारण पनि महत्त्वपूर्ण छ किनभने यो एक मात्र फलन (Function) हो जसको डेरिबेटिभ (Derivative) यहीँ फलन हुन्छ।
करेन गिलान
करेन शीला गिलान (जन्म २८ नोभेम्बर १९८७) एक स्कटिस अभिनेत्री र चलचित्र निर्माता हुन्। उनी पहिलो पटक बीबीसी वन शृङ्खला डक्टर हू (सन् २०१०–२०१३) मा एमी पोन्ड, इलेभेन्थ डक्टरको लागि प्राथमिक साथी, खेल्नका लागि चिनिएकी थिइन्। त्यसपछि उनले मार्भल सिनेमेटिक युनिभर्सका चलचित्रहरू गार्डियन्स अफ द ग्यालेक्सी (सन् २०१४), गार्डियन्स अफ द ग्यालेक्सी भोल. २ (सन् २०१७), एभेन्जर्स: इन्फिनिटी वार (सन् २०१८), र एभेन्जर्स: इन्डगेम (सन् २०१९) मा नेब्युला खेल्न र जुमान्जी: वेलकम टु द जङ्गल (सन् २०१७) र जुमान्जी: द नेक्स्ट लेभल (सन् २०१९) मा उनको अभिनीत भूमिकाका लागि थप मान्यता प्राप्त गरिसकेकी छिन्।
मञ्चमा, गिलान जोन ओसबोर्नको नाटक इनएडमिसिबल इभिडेन्स (सन् २०११) मा देखा परेकी थिइन् र उनी टाइम टु एक्ट नाटकबाट ब्रोडवेमा प्रवेश गरेकी थिइन्। उनले नाटक चलचित्र द पार्टिज जस्ट बिगिनिङ (सन् २०१८) मा लेखन, निर्देशन र अभिनय गरेकी थिइन्।
प्रारम्भिक जीवन
मेरी र रेमन्ड गिलानकी छोरी, करेन शीला गिलान इन्वरनेसमा २८ नोभेम्बर १९८७ मा जन्मेकी थिइन्। जब उनी १६ वर्षकी भएकी थिइन्, उनी एडिनबर्ग सरेकी थिइन् र टेल्फर्ड कलेजमा एचएनसी अभिनय र प्रदर्शन कोर्स पूरा गरेकी थिइन्। उनी १८ वर्षको उमेरमा इटालिया कोन्टी एकेडमी अफ थिएटर आर्ट्समा अध्ययन गर्न लन्डन गएकी थिइन्।  त्यहाँ हुँदा, उनलाई मोडलिङ एजेन्सीद्वारा स्काउट गरिएको थियो। उनको अभिनय करियर अघि, उनले सन् २००७ मा लन्डन फेसन विकमा मोडलको रूपमा काम गरेकी थिइन्। गिलानले मोडलिङमा फर्कन आफ्नो अभिनय करियर छोड्ने छैनन् भनेर बताएकी थिइन्, जबकि उनी मोडलिङमा रमाएकी थिइन्, तर अभिनय सधैं उनको मुख्य रुचि र लक्ष्य रहेको थियो।
व्यक्तिगत जीवन
द लेट लेट शो विथ क्रेग फर्ग्युसन मा सन् २०१२ को अन्तर्वार्ताको बेला, गिलानले भनेकी थिइन् कि उनी स्थायी रूपमा अमेरिकामा बसेकी थिइन् जब उनी ओकुलस (सन् २०१३) चलचित्रको छायाङ्कन गर्दै थिइन्।
यद्यपि उनी क्याथोलिक पृष्ठभूमिकी हुन्, उनी भन्छिन् कि उनको बप्तिस्मा भएको थिएन र उनी धर्मको अनुसरण गर्दिनिन्।
ग्रीष्मकालीन ओलम्पिक २०१६ मा बेलायत
स्रोत
श्रेणी :२०१६ ग्रीष्मकालीन ओलम्पिक [[श्रेणी : [[श्रेणी :
कमलविनायक मन्दिर
कमलविनायक मन्दिर भक्तपुरको उत्तर तर्फ रहेको एक मन्दिर हो । यस मन्दिरलाई यातु गणेश मन्दिर भनेर पनि चिनिन्छ । यसको छेउमै रहेको कमल पोखरी घुमघामको लागि प्रसिद्ध रहेको छ ।
बोत्स्वाना राष्ट्रिय फुटबल टोली
बोत्स्वाना राष्ट्रिय फुटबल टिम अन्तर्राष्ट्रिय फुटबल प्रतियोगितामा बोत्स्वानाको प्रतिनिधित्व गर्ने पुरुष फुटबल टिम हो । यो बोत्स्वानामा फुटबलको लागि शसकिय निकय बोत्स्वाना फुटबल संघको नियन्त्रणमा रहेकोे छ ।
अगस्त्य ऋषि
अगस्त्य वाअगस्ति हिन्दु धर्मका सप्तऋषि मध्ये एक ऋषि हुन् । उनी मित्रावरुण तथा उर्वशीका छोरा हुन् । उनकी पत्नी लोपामुद्रा एक राजकुमारी थिइन् । हिन्दू धर्मको धार्मिक मान्यता अनुसार अगस्त्य गोत्रका गोत्र पर्वर्तक मानिने यी ऋषि निकै खन्चुवा पनि थिए । अगस्त्य ऋषिले सागरलाई अञ्जुलीमा राखेर पिएका थिए ।
इलवल र वातापी असुर
एक पटक अगस्त्य ऋषिले इलवल नाम गरेका एक अत्याचारी असुर राजाकहाँ गएर दान लिने विचार गरे। इलवल र वतापी दुवै असुर दाजुभाइ थिए। उनीहरू ब्राह्मणहरूलाई मन पराउँदैनथे। ती दिनमा ब्राह्मण हरू मांसाहारीव्थिए।यसबाट फाइदा उठाएर इलवल ब्राह्मणहरूलाई निम्ता दिन्थे र आफ्नो भाइ
ग्रीष्मकालीन ओलम्पिक २०१६ मा चिन
चीन २०१६ ग्रीष्मकालीन ओलम्पिकको एक सफल प्रतियोगि राष्ट्र हो।जसले कुल ७० पदक जित्दै पदक तालिकामा आफ्नो स्थान तेस्रोमा सुरक्षित पारेको थियो ।भने सर्वाधिक दोस्रो धेरै पदकहरू समेत जित्न सफल भएको थियो ।
स्रोत
श्रेणी :२०१६ ग्रीष्मकालीन ओलम्पिक
भेट्रान कप २०७६
प्रथम अन्तर्राष्ट्रिय आमन्त्रण चितवन भेट्रान कप साधारणतया भेट्रान कप २०७६, ४० वर्ष नाघेका खेलाडीहरू बीच खेलाइएको एक अन्तर्राष्ट्रिय फुटबल प्रतियोगिता थियो जसलाई चितवनको भरतपुरमा पहिलो पटक आयोजना गरिएको थियो। यो प्रतियोगितालाई चितवन भेट्रान फुटबल क्लबले असोज २ गते देखि असोज ६ गते सम्म जिल्ला प्रहरी कार्यालय (चितवन) को ठिक अगाडि अवस्थित गेष्टहाउस चौरमा सञ्चालन गरिएको थियो र सबै खेलहरू सोही चौरमा खेलाइएको थियो।
प्रतियोगिताको मुख्य प्रायोजक जस्मिन पेण्ट्स रहेको छ भने सह प्रायोजकमा वि एण्ड वि सव मनी ट्रान्सफर, गोर्खा ब्रेवरी, माटर्स, मिलन मार्केट, सेन्ट्रल कलेज आदि रहेका छन्। सहयोगी संस्थाको रूपमा अखिल नेपाल फुटबल सङ्घ चितवन, चितवन खेलकुद पत्रकार मञ्च र गोल नेपाल रहेका छन्। प्रतियोगिताको पहिलो चरणको खेलहरु दुई दिन सम्म सञ्चालन भएका थिए र उक्त दुबै दिन ४–४ वटा खेल भएको थियोसहभागी १६ मध्ये ८ टोली क्वाटरफाइनल प्रवेश गरेका थिए। क्वाटरफाइनलका खेलहरू असोज ४ गते भएको थियो भने सेमीफाइनलको खेलहरु ५ गते र फाइनल खेल ६ गते भएको थियो। प्रतियोगिताको अन्तिम तथा निर्णायक खेलमा रोयल भेट्रान दार्जिलिङले झापा भेटान क्लबलाई सडनडेथमा पराजित गर्दै उपाधि चुम्न सफल भएको थियो।
नगद तथा पुरस्कारहरू
विजेता बन्दै पाहुना टोली रोयल भेट्रान दार्जिलिङले १ लाख १ हजार १११ रुपैयाँ सहित मेडल र ट्रफी प्राप्त गरेका थिए भने दोस्रो स्थानमा चित्त बुझाएको झापा भेट्रान क्लबले कपसहित ५० हजार ५५५ रुपैयाँ नगद पुरस्कार पाएको थियो।
नेपालको उपप्रधानमन्त्री
नेपालको उपप्रधानमन्त्री नेपाल सरकारको उपप्रमुख हुन्। नेपालको मन्त्रिपरिषद् मा वरिष्ठतामा उपप्रमुख दोस्रो स्थानमा रहेका हुन्छन्। उपप्रधानमन्त्री नेपाल सरकारमा प्रधानमन्त्री पछिको सबैभन्दा ज्येष्ठ सदस्य हुन्। उपप्रधानमन्त्रीले प्रधानमन्त्रीको अनुपस्थितिमा मन्त्रिपरिषद्को अध्यक्षता गर्छन्।
पारिश्रमिक
नेपालको उपप्रधानमन्त्रीको पारिश्रमिक नेपालको संविधान २०७२को धारा ७८ बमोजिम सङ्घीय ऐनले व्यवस्था गरे बमोजिम हुन्छ। त्यस्तो ऐन नबनाउँदासम्म नेपाल सरकारले निर्धारण गरे बमोजिम हुनेछ।
शपथ ग्रहण
उपप्रधानमन्त्रीले नेपालको संविधान २०७२को धारा ८० बमोजिम राष्ट्रपति समक्ष पद तथा गोपनीयताको शपथ लिनु पर्ने हुन्छ।
नेपालको उपप्रधानमन्त्रीहरूको सूची
वि.संं २०६४ मा मुलुकलाई गणतन्त्र घोषणा गरिएदेखि नै निम्न व्यक्तिहरू नेपालको उपप्रधानमन्त्रीको रूपमा आधिकारिक रूपमा नियुक्त भएका छन्:
मनभित्रको मन
मनभित्रको मन मुक्तक सङ्ग्रह हो । रोल्पाका खेमराज गाउँले (२०४४)ले यो सङ्ग्रह २०७० सालमा प्रकाशन गरेका हुन् । सङ्ग्रहभित्र ८० वटा मुक्तकहरू छन् । यस सङ्ग्रहको प्रकाशन राप्ती साहित्य परिषद् जिल्ला शाखा, रोल्पाले गरेको हो । यिनी मुक्तकमा कृति प्रकाशन गर्ने तेस्रा व्यक्ति हुन् भने यो कृति जिल्लाको चौथो मुक्तकसङ्ग्रह हो । यसअघि डी.बी. टुहुरोको २ वटा र मनोज समीप जिएमको १ वटा मुक्तकसङ्ग्रह प्रकाशन भएका छन् ।
बच्ना ए हसिनो
बच्ना ए हसिनो (English: Watch Out, Ladies) एक भारतीय रोमान्टिक हाँस्य चलचित्र हो जुन १५ अगस्ट २००८ मा प्रदर्शित गरिएको हो । यस चलचित्रको मुख्य पात्रहरूमा रणबीर कपुर, बिपासा बसु, दीपिका पादुकोण, मिनिषा लाम्बा र कुणाल कपूर छन् । यो चलचित्रको निर्देशक सिद्धार्थ आनन्द हुन् । उनले यो भन्दा पहिले सलाम नमस्ते (२००५) र ता रा रम पम (२००७) मा निर्देशकको भूमिकामा रहेका थिए । यो चलचित्र सन् २००८ को पाँचौ सबैभन्दा बढी कमाउने चलचित्रको रूपमा रहेको थियो ।
कश्मीर तथा जम्मु (देशी राज्य)
कश्मीर र जम्मु सन् १८४६ देखि सन् १९४७ सम्म भारतमा बेलायती साम्राज्यको हिस्सा थियो जसको शासन महाराजाले गर्थे ।
पोगो टिभी
पोगो English:Pogo एक भारतबाट प्रसारण हुने बाल चेनल हो । यस चेनल सन २००४ देखि प्रसारण हुन थालेको हो ।यो चेनल नेपाल, पाकिस्तान जास्त आरु देशहरू मा पनि प्रसारण हुन थालेको छ । २००8 साल म छोटा भीम प्रसारण न हुन थाले पछि यो चेनल झनै लोकप्रिय  छ ।
क़ार्यक्रमहरु
पोगो ले प्रसारण गर्ने कर्यक्रमहरु यस प्रकार छन:
रामकृष्ण मिसन
रामकृष्ण मिसनको स्थापना ९ मे १८९७ मा स्वामी विवेकानन्दले गरेका थिए। यसको मुख्य कार्यलय कोलकाता मा अवस्थित रहेकोछ। यो संस्थाले धेरै देशमा  सामाजिक कार्य गरेर ठुलो योगदान पुराउदै आएको छ।
बाल वीर
बाल वीर सब टीवीबाट प्रसारण हुने एक बाल टेलीफिल्म हो ।यो टेलीफिल्म  ८ अक्टूबर  २०१२ देखी प्रसारण  हुन थालेको हो ।
चन्द्र महर्जन
चन्द्र महर्जन दोस्रो संविधान सभाको सदस्य हुन्। उनले नेपाली कांग्रेस को प्रतिनिधित्व गर्दै  ललितपुर क्षेत्र नं २बाट २०७० को दोश्रो संविधानसभा चुनाव जितेका थिए ।
व्यक्तिगत जीवन
चन्द्र महर्जन २०११ साल मंसिर १ गते ललितपुर ८ सुबाहालमा जन्मिएका हन् । उनका बाबुको नाम चन्द्रमान महर्जन र आमाको नाम बुद्धिमाया महर्जन हो ।
राजनीतिक वृति
राजनीतिशास्त्रमा स्नातक तहसम्मको अध्ययन गरेका महर्जनले २०२८ सालबाट राजनीतिक यात्रा सुरु गरेका हुन् । २०२८ सालमा तत्कालिन नेकपा चौम (चौथो महाधिवेशन)बाट राजनीतिक यात्रा थालेका महर्जन सुरुमा कम्युनिष्टप्रति आस्था राख्ने उहाँ २०३७ सालको जनमत सङ्ग्रहपछि नेपाली कांग्रेसमा प्रवेश गरेका हुन्  ।
नेपाली कांग्रेसको भातृ सङ्गठन, जनजाति सङ्घको केन्द्रीय सदस्य र विभागमा रहेर काम गरेका महर्जनले नेपाली कांग्रेसको जिल्ला सभापतिको जिम्‍मेवारी लिइसकेका छन् । महर्जनले २०४९ सालमा ललितपुर उपमहानगरपालिकाको उपमयेर भएका हुन्।
२०६४ सालको संविधानसभा चुनावमा ललितपुर २बाट पराजित भएका महर्जन  २०७० को दोस्रो संविधानसभाको चुनावमा भने ललितपुर क्षेत्र नं २बाट विजयी भएका थिए । उनले २३२३२ मत ल्याएर विजयी भएका हुन । ईंट्टा व्यवसायमा संलग्न महर्जन ज्यापू समाजको उपाध्यक्ष, गणेशमान सिंह अध्ययन प्रतिष्ठानको महासचिव तथा रोटरी क्लवको संस्थापक सदस्य हुन् ।
गोर्खा राष्ट्रिय मुक्ति मोर्चा
गोर्खा राष्ट्रिय मुक्ति मोर्चा (गोरामुमो) भारतको पश्चिम बङ्गालको दार्जिलिङ जिल्लामा रहेको एउटा राजनीतिक पार्टी हो। सन् १९८० मा सुवास घिसिङले भारतभित्र गोर्खाल्याण्ड राज्यको माग गर्ने उद्देश्यले यसको गठन गरेका थिए।
इतिहास
स्वतन्त्रताको चाहनाको अंश गोर्खाहरू जातीय र सांस्कृतिक रूपमा पश्चिम बङ्गालको बाँकी जनसङ्ख्याभन्दा भिन्न छन् भन्ने धारणाबाट उत्पन्न हुन्छ किनभने उनीहरूको जरा नेपाली इतिहासभित्र छ। आरबी राईले दार्जिलिङ क्षेत्रलाई भारतीय संविधानमा नेपाली भाषा समावेश गर्ने आन्दोलनको नेतृत्व गर्दै सबै भारतीय गोर्खाहरूका लागि "सामाजिक, राजनीतिक र प्रतीकात्मक केन्द्र" भनी वर्णन गर्छन्। यस क्षेत्रका अन्य जातीय पहिचानहरू जस्तै लेप्चाहरू, यस क्षेत्रका आदिवासी जनजातिहरू र भुटियाहरूलाई गोर्खाहरूले अल्पसंख्यकको रूपमा हेर्छन्।
कमला साङ्कृत्यायन
कला जीवनका लागि, कला विश्वका लागि भनेर आफ्नो विचार राख्ने कमला सांस्कृत्यायन (१९२०-२००९ र्इ.) भारतीय नेपाली साहित्यकार हुन् । कुशल हिन्दी लेखकका रूपमा परिचित सांकृत्यायन प्रसिद्ध भारतीय विद्वान् एवं इतिहासकार राहुल साङ्कृत्यायनकी धर्मपत्नी हुन् ।
गोर्खा राष्ट्रिय मुक्ति मोर्चा
इतिहास
भारतमा जन्मिएका नेपाली भाषीहरूलाई अन्य नेपाली भाषीहरूले नेपाली ठानेनन्, तर भारतीयहरूले विदेशीको रूपमा पनि हेरे। भारत सरकारका केही सदस्यहरू जस्तै पूर्वप्रधानमन्त्री मोरारजी देसाई जसले भारतीयहरू नेपाली बोल्न चाहन्छन् भने उनीहरूले “नेपाल जानुहोस््” भनेर नेपाली भाषामा यो अडान स्पष्ट रूपमा राख्छन्।
कमला साङ्कृत्यायन
साहित्यिक यात्रा
डा.कमला सांकृत्यायन कुशल नेपाली साहित्यकार र अनुवादक हुन् । उनले बाल्मिकी रामायणलाई नेपालीमा अनुवाद गरेकी छन् । उनी नेपाली र हिन्दी दुबै भाषा र साहित्यमा उत्तिकै कलम चलेकी लेखक तथा साहित्यकार हुन् । यस बाहेक अनुवादमा पनि उनको दक्षता उत्तिकै रहेको देखिन्छ । उनले हिन्दी र नेपाली साहित्यका लागि प्रदान गरिने थुप्रै पुरस्कार प्राप्त गरेकी छन् । तिनमध्ये भानु पुरस्कार (१९८२) र महापण्डित राहुल सांकृत्यायन पुस्कार (१९९३) रहेका छन् ।
गोर्खा राष्ट्रिय मुक्ति मोर्चा
इतिहास
जातीय सम्पदा र गोर्खा राष्ट्रिय मुक्ति मोर्चाबीचको सम्बन्धलाई झण्डाले गोर्खाहरूको परम्परागत तरवार खुकरीको प्रयोगमा स्पष्ट रूपमा चित्रण गरेको छ। यद्यपि यस क्षेत्रलाई चिया, काठ र पर्यटन जस्ता धेरै मूल्यवान स्रोतहरू भएको रूपमा मान्यता दिइयो, तर दुरूपयोगले लामो समयसम्म आर्थिक कठिनाइको सामना गर्यो।
कमला साङ्कृत्यायन
निधन
२५ अक्टुबर १९०९ मा दार्जिलिङको कर्नेल भिल्ला स्थित राहुल निवासमा उनको देहान्त भयो ।
बाह्य लिङ्क
श्रेणी : नेपाली साहित्य श्रेणी : समालोचना
टोबा टेक सिंह जिल्ला
टोबा टेक सिंह जिल्ला पाकिस्तानको पञ्जाब प्रदेशमा रहेको एक जिल्ला हो । यो जिल्ला सन् १९८२ मा एक छुट्टै जिल्ला रूपमा स्थापित भएको थियो ।
शव्दको उत्पत्ति
यस जिल्ला र शहर सिख धार्मिका एक व्यक्तित्व टेक सिंह को नामबाट राखिएको थियो । यस जिल्लामा प्राचीन कालमा एक पोखरी थियो जहाँ एक दयालु र समाजसेवी टेक सिंह बस्ने गर्थे र उनले यस पोखरी हुँदै जाने यात्रीहरूको लागि पानी र आवासको सुविधा प्रदान गरेका थिए । त्यसैले यस ठाउँको नाम टोबा टेक सिंह राखिएको थियो भन्ने उल्लेख छ । यस जिल्लाको नामाङ्करण पछि यहाँ बिस्तारै मानिसहरूको जनसङ्ख्यामा विद्धि भयो र विकास र निर्माण कार्यहरू भएका थिए ।
भूगोल
टोबा टेक सिंह जिल्ला पाकिस्तानको पञ्जाब प्रदेशमा रहेको एक जिल्ला हो जुन ३०°३३' देखि ३१°२' डिग्री उत्तर अक्षांश र ७२°०८' देखि ७२°४८' डिग्री देशान्तरणमा पर्छ । यो जिल्लाको सदरमुकास शहर टोबा टेक सिंह शहर हो ।
ब्रिटिस्ट शासनकाल
टोबा टेक सिंह जिल्ला १९ ओँ शताब्दीमा ब्रिटिस्ट शासन कालबाट विकसित हुँदै आएको थियो जसको सुरुवाती क्रममा पञ्जाबमा (बर्तमान भारतीय र पाकिस्तानी पञ्जाब) बसोबास गर्ने मानिसहरूको कृषिमा सहभागीता बढाउन एक संचाइ आयोजनाको निर्माण गरिएको थियो । अधिकांश मानिसहरू जो त्यहाँ आएका थिए उनिहरू लाहौर, जलन्धर, होशियारपुर जिल्लाका थिए । भारतको साम्राज्यहरूले टोबा टेक सिंहको तहसीललाई यसरी वर्णन गरका थिए-पञ्जाबको नयाँ फैसलाबाद जिल्लाको तहसील ३०°५०' देखि ३१°२३' उत्तर र ७२°२०' देखि ७२°५४' पुर्वमा पर्छ । यस तहसीलले कुल २,२४० वर्ग किलोमिटर ओगटेको छ । ब्रिटिस्ट शासन कालमा यस ठाउँ १,४८९,८४ रहेको छ भने ३४२ गाउँहरू रहेको छ । यस ठाउँबाट ब्रिटिस्ट शासकहरूलाई हछाउन यहाँ बसोबास गर्ने मुख्य इस्लामी जनसङ्ख्याले मुस्लिम लीग र पाकिस्तान आन्दोलन को समर्थन गरे र सन् १९५७ मा पाकिस्तानको स्वतन्त्रता पछि अल्पसाङ्खिक हिन्दूहरू र सिखहरू भारततर्फ लागे भने भारतबाट मुस्लिम शरणार्थी टोबा टेक सिंह स्थाई रूपमा बसोबास गर्नका लागि अएका थिए ।
स्वतन्त्रता पछि
पाकिस्ताको स्वतन्त्रता पश्चात सन् १९४७ मा बेलायतका शासकहरूको नामबाट राखिएको शहर, धरोहर, विद्यालय आदिको नाम परिवर्तन गरेको पुरानो अथवा मुल नाम राखिएको थियो । सन् १९८२ मा टोबा टेक सिंह एक उप विभाजित फैसलाबाद जिल्लाबाट छुट्टिएर एक छुट्टै जिल्ला बनेको थियो । सन् १९९०बाट एक ऐतिहासिक किसान सम्मेलनको स्थापना गरिएको थियो जसमा २,०००,०० किसानहरूले सहभागीता जनाएका थिए । सम्मेलनले पाकिस्तानको राजनैतिक इतिहासमा ठूलो प्रभाव पार्यो र भुट्टो कालबाट सुरुवात भएको भूमि सुधारमा सहयोग पुराएको थियो ।
जनशाङ्खिकि
टोबा टेक सिंह जिल्ला पञ्जाब प्रदेशको मध्य क्षेत्रमा अवस्थित छ जसले पाकिस्तानको कुल क्षेत्रफल मध्य ३२५२ वर्ग किलोमिटरमा फैलिएको छ र यस जिल्लामा वर्षा ऋतुको समयमा धेरैजसो बाढीको खतराहुने गर्छ । बाढी रवि नदीबाट उत्पन्न हुन्छ जुन दक्षिणी र दक्षिणपूर्वी सीमाहरूसम्म फैलिएको धन जनमा क्षति पराउने गर्छ । बेलायतको शासनकालमा टोबा टेक सिंह जिल्लामा थोरै सिख जनजातिहरू बसोबास गर्थे जसमध्य अधिकांश मानिसहरू भारतमा बसाइँसराइ गरेका थिए भने आधुनिक सरकारमा भारत को धेरै मुस्लिम शरणार्थी टोबा टेक सिंह जिल्लामा बसोबास गर्न आएका थिए ।
सन् १९९८ को राष्ट्रिय जनगणना अनुसार यस जिल्लाको कसल जनसङ्ख्या ९,०५५,८० रहेको छ जसमध्य कुल जनसङ्ख्याको ७,२०६,०१ इस्लाम धर्मका छन् भने १,८४९,७९ मानिसहरू इसाई धर्मका हुन् । सन् २००८ मा यस जिल्लाको जनसङ्ख्या १.२९ मिलियन बढेको अनुमान गरिएको थियो । १९९८ जनगणनाको तथ्याङ्क अनुसार कुल जनसङ्ख्याको ९८.९% आवाधीले पञ्जाबी भाषा बोल्छन् भने अन्य भाषा बोल्ने जनसङ्ख्या मात्र १.९% रहेको छ । पाकिस्तानको कुल ९४ जिल्ला मध्य टोबा टेक सिंह जिल्ला मानव विकास सुचाकनङ्क अनुसार १५ अौँ स्थानमा रहेको छ ।
कृषि उत्पादनहरू
टोबा टेक सिंह जिल्ला सुन्तलाको उत्कृष्ट उत्पादकको रूपमा रहेको छ ("पञ्जाबी भाषामा केने भनिन्छ") । यो सबै पाकिस्तानमा सुन्तलाको मागलाई पूरा गर्छ र धेरै उत्पादन भयो भने निर्यात पनि गरेको पाइन्छ । यस जिल्ला मा बसोबास गर्ने अधिकांश मानिसहरू कृषि पेशामा आवद्ध भएको हुँदा यहाँ मासु, अण्डा, कपास, गोलभेडा, खरबुजा, आँप, खैनी, आलु, प्याज, गेडागुडी आदिको उत्पादन हुन्छ ।
मिरिक
मिरिक भारतको पश्चिम बङ्गाल राज्यको दार्जिलिङ जिल्लाको एउटा सानो सहर र अधिसूचित क्षेत्र हो। यो मिरिक उपविभागको मुख्यालय हो। मिरिक नाम लेप्चा शब्द मिर-योकबाट आएको हो जसको अर्थ "आगोले जलेको ठाउँ" हो।
इतिहास
मिरिक बजारले यस क्षेत्रको एक व्यावसायिक केन्द्र सुरु गर्यो जहाँ वरपरका गाउँहरू र चिया बगानका मानिसहरू व्यापार गर्न र आफ्ना आवश्यकताहरू किन्न आउँथे। हालको ताल क्षेत्र बोझो ( Acorus calamus) को बाक्लो बृद्धि भएको दलदली भूमि थियो। हालको बगैंचा क्षेत्रमा एउटा खेल मैदान थियो जहाँ ब्रिटिश अधिकारीहरूले पोलो खेल्थे।
सन् १९६९ मा पश्चिम बंगाल पर्यटन विभागले छिमेकी थर्बो चिया बगानबाट ३ सय ३५ एकड जमिन अधिग्रहण गर्ने प्रक्रिया सुरु गर्यो। यस भूमिलाई पर्यटकीय स्थलका रूपमा विकास गर्ने काम सन् १९७४ मा सिद्धार्थ शंकर रे पश्चिम बंगालको मुख्यमन्त्री हुँदा सुरु भएको थियो। पर्यटकीय स्थल, जसमा नवनिर्मित ताल र डे सेन्टर समावेश छ, अप्रिल १९७९ मा पश्चिम बंगालका आगामी मुख्यमन्त्री ज्योति बसुले उद्घाटन गरेका थिए। पर्यटन फस्टाउँदै गएपछि तालको अर्को छेउमा कृष्णनगरमा पर्यटकलाई खानपान गर्ने होटल र रेष्टुरेन्टको विकास भयो ।
मिरिक ३० मार्च २०१७ मा मिरिक उपविभागको उप-विभागीय मुख्यालय भयो।
डोरेमन
डोरेमन (जापानी: ドラえもん) फुजिको एफ फुजियो द्वारा लिखित र चित्रित जापानी मंगा श्रृंखला हो। मङ्गालाई पहिलो पटक डिसेम्बर १९६९ मा क्रमबद्ध गरिएको थियो, जसको १,३४५ व्यक्तिगत अध्यायहरू ४५ ट्याङ्कबोन खण्डहरूमा संकलित र सन् १९७० देखि १९९६ सम्म शोगाकुकानद्वारा प्रकाशित गरिएको थियो।
यन्त्रमानव बिरालो "डोरेमन" बाइसौँ शताब्दीबाट "नोबिता नोबी" बालकलाई सहयोग दिन आएका छन्। दैनिक जीवनमा आइपर्ने समस्यालाई विभिन्न अत्याधुनिक, अपत्यारिला उपकरणको प्रयोगद्वारा समाधान गर्ने जस्ता विषयमा कथा आधारित रहेको छ। यो भारतमा सबैभन्दा बढी रुचाइएको दूरदर्शन कार्यक्रमहरूमा पर्दछ।
निर्माण
वास्तविक माङ्गाको कथामा पुरै एनिमेमा नै आधारित भएपनि कथा वस्तुमा सुहाउँदा अन्तयका निम्ति केही परिवर्तनहरू गरिएका छन् ।
सामी अल-जाबर
सामी अल-जाबर (अरबी:سامي الجابر‎; जन्म:११ डिसेम्बर १९७२) एक अवकास लिएका साउदी अरबी पेशेवर फुटबल खेलाडी हुन जसले अग्रपंक्तिको स्थान सम्हाल्ने गर्थे । उनले आफ्नो कार्यकाल भरी सन् १९८८ देखि २००८ सम्म अल-हिलालमा बितायका थिय ।
यान्देक्स सङ्गीत
«यान्देक्स सङ्गीत» प्रख्यात बहुराष्ट्रिय रूसी प्रविधि कम्पनी यान्देक्सद्वारा विकसित एक अनलाइन सङ्गीत प्रवाह सेवा हो। प्रयोगकर्ताहरूले सङ्गीतत्मक रचना, गीति सङ्गालो, सङ्गीत धुनहरूको सङ्कलन चयन गर्न, तिनीहरूको यन्त्रमा बजाउन र व्यक्तिगत सिफारिसहरू प्राप्त गर्नका लागि छनौट गर्न सक्छन्। यो सेवा आइओएस, एन्ड्रोइडका साथ उपयुक्त संस्करणहरूमा मोबाइल अनुप्रयोगको रूपमा पनि उपलब्ध छ। यान्देक्स सङ्गीतको सेवा रूस, बेलारुस, किर्गिस्तान, कजाखस्तान, आर्मेनिया र इजरायलमा मात्र उपलब्ध छ। सशुल्क सदस्यता सेवा संसारका अन्य देशहरूमा पनि उपलब्ध रहेको छ।
डोरेमन
बेलायत
अगस्ट १५, २०१५ देखि बेलायतमा पनि बुमरेङ यसको प्रसारण भएको थियो ।
यान्देक्स सङ्गीत
अक्टोबर २०१७ सम्म, यान्देक्स सङ्गीतमा ४ करोड भन्दा बढी सङ्गीतहरू उपलब्ध छन्। लगभग २ करोड व्यक्तिहरूले कम्तिमा महिनामा एक पटक यो सेवाको प्रयोग गर्दछन्। यान्देक्स सङ्गीतको सबैभन्दा लोकप्रिय विशेषता भनेको स्मार्ट प्रवाह सूची हो, जुन हरेक प्रयोगकर्ताको लागि दैनिक रूपमा अद्यावधिक गरिन्छ।
डोरेमन
कथा सारंश
२२ औँ शताब्दीबाट रोबोट बिरालो नोबीता नोबी, जो अध्ययनमा मन्द छन्, उसको सहयोगका लागि पठाइएको छ । आफ्ना साथीहरू ग्लान र सोनियोबाट सधैँजसो नोबितो हेपिन्छन् । उनको साथी सिजुका उनको भविष्यकी श्रीमति भएको पनि केही भागहरूमा देखाइन्छन् । डोरेमनको खल्तीमा अपत्यारिला गेजेटहरूको भण्डार छ । ती सबै गेजेटहरू भविष्यबाट ल्याइएका हुन्: ती अन्तर्गत ब्याम्बो-कप्टर (उड्न सहयोग गर्ने गेजेट), एनिभेर डोर (जुनै पनि स्थानमा पुग्न सहयोग गर्ने ढोका), ट्रान्स्लेटर टुल (भाषा परिवर्तन गर्ने गेजेट) आदि पर्दछन् । धेरैजसो डोरेमनका भागहरूमा डोरेमनबाट नोबिता गेजेट लिन्छन् र सोहीको प्रयोगबाट अफ्ठ्यारामा परेका कहानी हुने गर्दछन् । डोरेमनको भागहरू हास्य, यात्रा र भावनाले भरिएका हुने गर्दछन् ।
यान्देक्स सङ्गीत
इतिहास
२२ सेप्टेम्बर २०१० मा यान्देक्सले एक नयाँ सेवाको सुरुवात गर्ने घोषण गरेको थियो जसको नाम यान्देक्स सङ्गीत राखिएको थियो। यसले गीतहरू अनलाइन मार्फत प्रत्यक्ष सुन्न, एल्बम र विभिन्न कलाकारहरूका गीतहरूलाई मागमा रहेका प्रयोगकर्ताको उपकरण मार्फत अनलाइन बजाउन यस सेवाले सहज बनाएको छ। यस सेवालाई ५० वटन भन्दा बढी प्रतिलिपी धारकहरूले सामग्रीहरू प्रदान गर्दछन् जसमध्ये इएमआई, युनिभर्सल, वार्नर म्युजिक ग्रुप, सोनी म्युजिक, फष्ट म्युजिक पब्लिसिङ, मोनोलिट, एसबीए प्रोडक्सन आदी पर्दछन्।
डोरेमन
मुख्य पात्र
डोरेमन, नोबिता नोबी, सिजुका मिनामोटो, ताकेसी गोडा, सुनेयो होनेकावा, डोरामी, मिनी डोरा
यान्देक्स सङ्गीत
इतिहास
यस सेवाको सुरुवातमा यसमा जम्मा ५८ हजार कलाकारहरूका ८ लाख सङ्गीतहरू उपलब्ध रहेका थिए।
३० मे २०१२ मा, यान्देक्सले यान्देक्स सङ्गीतको आइओएसको लागि मोबाइल अनुप्रयोग सार्वजनिक गरेको थियो।
मे २०१३ मा, यान्देक्स सङ्गीतको अनुप्रयोग एन्ड्रोइडमा पनि सार्वजनिक गरिएको थियो। सेप्टेम्बर २०१४ मा, यान्देक्स व्यक्तिगत स्तुति प्रणाली प्रयोग गरी सेवा सुरु गरेको थियो।
यान्देक्स सङ्गीतले, भिकण्टेक्ट र फेसबुकमा प्रयोगकर्ता र उनको साथीहरूको सङ्गीत प्राथमिकताहरूका गीतसूचीको बनावट संवेदनशील बनाउँदै यसले बनावटमा पनि महत्त्वपूर्ण परिवर्तन गरेको थियो।
अक्टोबर २०१७ मा, यान्देक्सले यस सेवाको पुन: बनावट गरेको थियो।
"नयाँ सार्वजनिक", नयाँ रचनाहरूसँग गीतसूची, "मानसिकता र किसिम" र "चार्ट" लगायतका सामग्रीहरू मुख्य पृष्ठमा थपिएको थियो। प्लेयर र कलाकारको पृष्ठमा पनि परिवर्तन गरिएको थियो। जून २०१८ मा, यान्देक्स सङ्गीत अर्मेनियामा सुरुवात गरिएको थियो। सुरुवातको समयमा सम्पूर्ण सामग्रीहरू अर्मेनियाली भाषामा अनुवाद गरिएको थियो।
यस सेवाका सम्पादकीय टोलीले अर्मेनियाली सङ्गीतको साथ गीतसूची तयार गरी अर्मेनियामा लोकप्रिय गीतहरू दैनिक रूपमा अद्यावधिक गरेका थियो। अक्टोबर २०१८ मा, यान्देक्स सङ्गीत इजरायलमा सुरुवात गरिएको थियो। इजरायलमा लोकप्रिय गीत सङ्गीतहरू यसमा थपिएको थियो र लोकप्रिय स्थानीय कलाकारहरू पनि यसमा थप गरिएको थियो। यसमा रहेको खोजीले अङ्ग्रेजी र यहूदी भाषा बुभ्ने बनाइएको थियो।
जनवरी २०१९ मा, यान्देक्स सङ्गीतले स्पोटिफाई बेलायतसँग प्रवाह सम्झौता गरेको।
बरहथवा नगरपालिका
बरहथवा नगरपालिका नेपालको मध्यमाञ्चल विकास क्षेत्र अन्तर्गत जनकपुर अञ्चलमा पर्ने सर्लाही जिल्लामा अवस्थित एक नगरपालिका हो।  स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा सर्लाहीमा बरहथवा, मुर्तिया, हजरीया र लौकट यी ४ गाउँ विकास समितिहरूलाई समेटेर बरहथवा नगरपालिका घोषणा गरिएको हो। बरहथवा नगरपालिकाको केन्द्र साबिकको बरहथवा गाउँ विकास समितिको बरहथवा बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
यान्देक्स सङ्गीत
बाह्य कडीहरू
आधिकारिक वेबसाइट
डोरेमन
मुख्य पात्र
नोबी परिवारका सदस्यहरू, मिनामोटो परिवारका सदस्यहरू, होनेकावा परिवारका सदस्यहरू, गोडा परिवारका सदस्यहरू
भागहरू
हालसम्म डोरेमन (एनिमेको) १४ सिजन प्रसारण भइसकेका छन् ।
वाच्य (व्याकरण)
नेपालीमा वाच्य तीन प्रकारको हुन्छन् :क) कर्तृवाच्य, ख) कर्मवाच्य र ग) भाववाच्य
कर्तृवाच्य :
कर्ताको भूमिका मुख्य रूपमा रहने वाच्यलाई कर्तृवाच्य भनिन्छ । अर्को शब्दमा कर्ता जुन लिङ्ग, वचन र पुरुषको हुन्छ, क्रियापद पनि सोहीअनुसारको प्रयोग गरिन्छ भने त्यसलाई कर्तृवाच्य भनिन्छ । कर्तृवाच्यको कर्तामा परिवर्तन गर्दा त्यसको असर क्रियामा पर्दछ । कर्तृवाच्यको वाक्य सकर्मक र अकर्मक दुवै क्रियाबाट बन्न सक्छ । कृर्तवाच्यको क्रिया सकर्मक छ भने कर्मवाच्य र अकर्मक छ भने भाववाच्यमा परिवर्तन गर्नुपर्छ ।
जस्तै : सकर्मक क्रिया प्रयुक्त कर्तृवाच्य
अकर्मक क्रिया प्रयुक्त कर्तृवाच्य
कर्मवाच्य
जस्तै :
भाव वाच्य
वाक्यमा क्रिया वा क्रियाको अर्थ मुख्यरूपमा रहने वाच्यलाई भाववाच्य भनिन्छ । भाववाच्यको क्रियापद अकर्मकबाट मात्र बन्छ । क्रियाको धातुपछि ‘इ’ थपिएर भाववाच्यको क्रिया बन्छ । यसबाट वाच्य–परिवर्तन गर्दा कर्तृवाच्यमा गरिन्छ ।
जस्तै :uniharu khub nachaxan
महाभारत (२०१३ चलचित्र)
महाभारत २०१३ मा प्रदर्सन भएको भारतीय 3D कार्टून फिल्म हो । यो फिल्म मा अमिताभ बच्चन,माधुरी दीक्षित,अजय देवगन,विद्या बालन,सनी देओल|,अनिल कपूर,ज्याकी श्रोफ,मनोज बाजपेयी र दीप्ती नवल मुख्य भुमिकामा छन् । यो फिल्म महाभारत नामक प्रख्यात ग्रथ का आधार मा बनाइएको हो ।
कामाख्या मन्दिर
कामाख्या मन्दिर आसामको राजधानी दिसपुर नजिकै गुवाहाटी बाट ८ किमी टाढा कामाख्या मा  स्थित छ । कामाख्या बाट पनि १० किमी टाढा नीलाचल पर्वत मा स्थित छ। यो मन्दिर शक्ति को देवी सती को मन्दिर हो। यो मन्दिर एक पहाड बनेको छ र यसको महान तान्त्रिक महत्व छ। प्राचीन काल देखि, सत्ययुग तीर्थ कामाख्या वर्तमान तन्त्र सिद्धि को उच्चतम स्थान हो। असम राज्यको राजधानी दिसपुर बाट ६ किलोमिटर टाढा मा भगवती कामाख्या को सिद्ध शक्तिपीठ, जो पूर्वोत्तर को मुख्य द्वार भनिन्छ, सती को इक्कावन शक्तिपीठहरु मध्ये उच्च स्थान ओगटेको छ। यो जहाँ भगवती को महामुद्रा (योनी-कुण्ड) स्थित छ। देश भर मा धेरै प्रमाणित स्थानहरु छन् जहाँ आमा एक सूक्ष्म रूप मा रहन्छन्। प्रमुख महाशक्तिपीठहरु मध्ये, माता कामाख्या को यो मन्दिर सजाइएको छ। महान शक्तिपीठ भक्तहरुको आकर्षण को केन्द्र। र तन्त्र -मन्त्र योग साधना को एक प्रमाणित स्थान हो। यहाँ विश्वास गरिन्छ कि भक्तहरु जो बाहिर बाट आउँछन्, जसको जीवन मा तीन पटक दर्शन हुन्छ, उनीहरु आफ्नो सांसारिक बन्धन बाट मुक्ति पाउँछन्। "या देवी सर्व भुतेषु मातृ रुपेना संस्था नमस्तस्य नमस्तस्य नमस्तस्य नमो नमः।
अम्बुवाची पर्व
अम्बुबाची योग पर्व, जो एक बर्ष मा एक पल्ट आउँछ, संसारका सबै तान्त्रिक, मान्त्रिक र सिद्ध को लागी वरदान हो। यो अम्बुवाची पर्व भगवती (सती) को मासिक धर्म पर्व हो। पौराणिक ग्रन्थहरु अनुसार यो पर्व १६ वर्षमा एक पटक सत्ययुगमा, १२ बर्षमा एक पटक द्वापरमा, एक पटक त्रेता युगमा ७ बर्षमा र एक पटक कालिकलमा प्रत्येक बर्ष जुन महिना (आषाढ) तिथि अनुसार मनाईन्छ। यो एक लोकप्रिय मान्यता हो कि देवी कामाख्या तीन दिन को लागी मासिक धर्म चक्र को माध्यम बाट बित्छ, यी तीन दिन को दौरान, कामाख्या मन्दिर को ढोका भक्तहरु को लागी बन्द गरीन्छ। यस पटक अम्बुवाची योग महोत्सव २२, २३, २४ जुन मा मनाईयो।
पौराणिक सन्दर्भ
यो एक पौराणिक सत्य हो कि अम्बुवाची पर्व को समयमा आमा भगवती को मासिक धर्म हुन्छ र माता भगवती को गर्भ मा स्थित महामुद्रा (योनी तीर्थ) बाट लगातार तीन दिन सम्म पानी को बहाव को स्थान बाट रगत बग्छ। यो, आफैंमा, यो कालिकलमा एक अद्भुत आश्चर्य को एक अद्भुत दृश्य हो। कामाख्या तन्त्र को अनुसार-
यस सन्दर्भमा, ज्योतिषी र वास्तु विशेषज्ञ डा दिवाकर शर्मा, 'राजराजेश्वरी कामाख्या रहस्य' र 'दस महाविद्या' नामक पुस्तकका लेखक र आमा कामाख्या को एक विशेष भक्त, अम्बुवाची योग महोत्सव को दौरान गर्भगृह को ढोका आमा भगवती को गर्भगृह स्वतः बन्द हुनेछ। यस पर्व को महत्व यस तथ्य बाट मापन गर्न सकिन्छ कि यस महोत्सव मा, तन्त्र-मन्त्र को अभ्यास को लागी सिद्धिहरु र मन्त्रहरु को सबै प्रकार को लागी संसार भर बाट उच्च श्रेणीका तान्त्रिक-जादूगर, Aghoris को एक ठूलो जमघट छ। यन्त्र .. तीन दिन पछि, उनको मासिक धर्म को अन्त्य मा, मा भगवती को विशेष पूजा र साधना गरिन्छ। कामाख्याका एक अनुसन्धान विद्वान र प्राच्यविद् डा. दिवाकर शर्मा भन्छन् कि कामख्या को बारे मा एक किंवदन्ती छ कि अहंकारी राक्षस नरकासुर एक दिन कामाख्या को पत्नी को रूप मा प्राप्त गर्न को लागी दुराग्रह गरेर बसेको थियो। कामख्या महामाया ले, नरकासुर को मृत्यु को नजिकै मानेर उसलाई भनिन कि यदि तपाइँ यस रात नील पर्वत मा चारै तर्फ ढुङ्गा को चार पाइला बनाउनुहुन्छ र कामाख्या मन्दिर संग एक विश्राम घर बनाउनुहुन्छ, तब म तिम्रो इच्छा अनुसार  तिम्रो श्रीमती बन्नेछु र यदि तपाइँ यो गर्नुहुन्न, तब तपाइँको मृत्यु निश्चित छ। गर्व मा चूर  असुरले भोलि बिहान बाटो को चार चरण पूरा गरी र विश्राम कोठा बनाईरहेको मात्र थियो कि महामाया को एक मायालु कुखुरा (मुर्गा) द्वारा रात को अन्त्य को बारे मा जानकारी दिईयो, जसको कारण नरकासुर क्रोधित भए र कुखुरा को पीछा गरे। उनलाई ब्रह्मपुत्रको अर्को छेउमा गएर मारे। यो ठाउँ अझै पनि 'कुकटचकी' को नाम बाट प्रसिद्ध छ। पछि भगवान विष्णुले माता भगवती को माया बाट राक्षस नरकासुर को वध गरे। नरकासुरको मृत्युपछि उनका छोरा भागदत्त कामरूपका राजा बने। भागदत्त को वंश को लोप को कारण, कामरूप को राज्य सानो भाग मा विभाजित भयो र सामन्ती राजा कामरूप मा शासन गर्न थाले।
नरकासुर को घृणित कर्म र एक विशिष्ट ॠषि को श्राप पछि, देवी गायब भएको थियो र कामदेव द्वारा सम्मानित कामाख्या मन्दिर नष्ट भयो।
पं. दिवाकर शर्माले बताउनुभयो कि प्रो-शक्ति महाभैरवी कामाख्या को दर्शन गर्नु भन्दा पहिले, गुवाहाटी शहर को नजिक ब्रह्मपुत्र 'नाडा' को बीच मा टापु को शीर्ष मा स्थित महाभैरव उमानन्द को भ्रमण गर्न आवश्यक छ। यो एक प्राकृतिक शैलदीप हो, जो तन्त्र को सर्वोच्च सिद्ध सती को शक्तिपीठ हो। यो टापुलाई मध्यञ्चल पर्वत पनि भनिन्छ, किनकि यहीं पर समाधिस्थ सदाशिव लाई कामदेव ले बाण मा हानेर आहत गरिएको थियो र समाधि बाट ब्यूँझदा, सदाशिवले उसलाई भस्म गरिदिएका थिए। कामदेवलाई फेरि निलाञ्चल पर्वत, भगवतीको महातिर्थ (योनिमुद्रा) मा जीवन दिइयो। यसैले यस क्षेत्रलाई कामरूपको नामले पनि चिनिन्छ।
सर्वोच्च कुमारी मन्दिर
सती स्वरूपिनी आदशक्ति महाभैरवी कामाख्या तीर्थलाई विश्वको सबैभन्दा उच्च कुमारी तीर्थ मानिन्छ। यही कारण हो कि यस शक्तिपीठ मा कौमार्य-पूजा अनुष्ठान पनि धेरै महत्त्वपूर्ण छ। जे होस् आदिम शक्ति को प्रतीक सबै वंश र वर्ण को कुमारी हो। त्यहाँ कुनै जातीय भेदभाव छैन। यस क्षेत्र मा, आदिम शक्ति कामाख्या सधैं एक कुमारी को रूप मा रहन्छ।
लामू अमात्य
लामू अमात्य (विवाहपूर्व: लामू पाल्देन) (सन् २७ जनवरी १९३२ – सन् १ जुन २०१२) पहिलो नेपाली उपचारिका (नर्स) थिइन्। उनले सन् १९५४ मा नर्सिङ डिग्री प्राप्त गरेर सन् १९५६ मा काम गर्न थालेकी थिइन्। सन् २०१७ (वि. स. २०७३) मा स्वास्थ्य तथा जनसङ्ख्या मन्त्रालयले अमात्यलाई मरणोपरान्त नेपालको पहिलो उपचारिका घोषणा गरेको थियो। अमात्यका छोरा योगेश्वर अमात्यले उनको तर्फबाट आधिकारिक प्रमाणपत्र ग्रहण गरेका थिए।
कामाख्या मन्दिर
सर्वोच्च कुमारी मन्दिर
यस क्षेत्रमा, सबै जाति र जातिका कुमारीहरु लाई पूजा र पूजा गरिन्छ। साधकको सिद्धि जात र वर्णको भेदमा नष्ट हुन्छ। यो शास्त्रहरुमा उल्लेख छ कि यसो गरेर इन्द्र जस्तै शक्तिशाली देवता आफ्नो पद बाट वञ्चित हुनु परेको थियो।
लामू अमात्य
प्रारम्भिक जीवन र शिक्षा
अमात्यको जन्म सन् २७ जनवरी १९३२ (वि.सं. १९८८ माघ १४) मा भारतको दार्जिलिङमा लामू पाल्देनको नामले भएको थियो। लामू सानै हुँदा उनकी आमाको मृत्यु भएको थियो। उनका बुबा सिरदार कर्मा 'पल' पाल्देन पर्वतारोही थिए। पाल्देन मूलतः सोलुखुम्बु जिल्लाका थिए । उहाँ सन् १९२४ को ब्रिटिस सगरमाथा आरोहण अभियानमा जर्ज म्यालोरी र एन्ड्रयु स्यान्डी इर्भिनका सहायक र अनुवादक थिए। पछि, कर्मा दार्जिलिङमा बसाइँ सरे, जुन त्यतिबेला प्रमुख पर्वतारोहण केन्द्र थियो। लामूकी आमाको मृत्युपछि कर्माले दोस्रो विवाह गरेका थिए।
लामूलाई उनको शिक्षाको लागि कोलकाता पठाइयो, जहाँ उनी हुर्किइन्। उनले सन् १९५४ मा कोलकाता मेडिकल कलेजबाट नर्सिङको डिग्री प्राप्त गरेकी थिइन्।
कामाख्या मन्दिर
सर्वोच्च कुमारी मन्दिर
जसरी उत्तर भारत मा कुम्भ महापर्व को महत्व मानिन्छ, उस्तै गरी, त्यसै प्रकार त्यो भन्दा पनि राम्रो यस आदिम शक्ति को अम्बुवाची पर्व को महत्व छ। यस अन्तर्गत विभिन्न प्रकार को दिव्य आलौकिक शक्तिहरु को आर्जन तन्त्र -मन्त्र मा पारंगत साधक आफ्नो-आफ्नो जो तन्त्र -मन्त्र शक्तिहरु लाई पुरश्चरण अनुष्ठान प्रदर्शन गरेर स्थिर राख्छन। र यो समय हो जब संसारको सबैभन्दा पुरानो तन्त्र मठ (चीनाचारी) अगामा मठ को विशिष्ट तान्त्रिक आफ्नो साधना गर्न तिब्बत बाट यहाँ आउँछन्। यी कपडाहरु विशेष गरी मन्दिरका पुजारीहरु द्वारा प्रसाद को रूप मा भक्त भक्तहरु को बीच वितरित गरिन्छ। यस पर्व मा, भारत मात्र होइन बरु बंगलादेश, तिब्बत र अफ्रिका जस्ता देशहरु बाट तन्त्र साधकहरु यहाँ आउँछन् र आफ्नो साधना को उच्चतम शिखर प्राप्त गर्छन्। यो वाममार्ग साधना को सर्वोच्च पीठ स्थल हो। मच्छन्द्रनाथ, गोरखनाथ, लोनाचमारी, इस्माइलजोगी आदि जस्ता तन्त्र साधकहरु पनि यहाँ सावर तन्त्र मा आफ्नो स्थान बनाएर अमर बनेका छन्।
लामू अमात्य
विवाह
लामू अमात्यले आफ्नो भावी पति भुवनेश्वर अमात्यलाई कोलकातामा भेटिन्, जब उनी नर्सको रूपमा प्रशिक्षण लिइरहेकी थिइन्। भुवनेश्वर अमात्य कोलकातामा दन्तचिकित्सा पढ्दै थिए। एक दिन उनी आफ्नो खुट्टाको उपचारको लागि कोलकाता मेडिकल कलेज गएको समयमा उनले लामूलाई भेटे र उनी दुई बिच प्रेम हुन पुगेको थियो। भुवनेश्वर अमात्य उनलाई बारम्बार भेट्न जान्थे। उनिहरूले सन् १९५३ मा विवाह गरेका थिए। सन् १९५४ मा नर्सिङको डिग्री पूरा गरेपछि उनीहरू नेपाल फर्किए र उनी नेपालको अङ्गीकृत नागरिक भइन्।
उपचारिका जीवन
अमात्य काठमाडौं आएका बेला नेपालमा मातृ मृत्युदर निकै बढेको थियो। राजा महेन्द्रकी पत्नी इन्द्रराज्यलक्ष्मी शाहको पनि सन् १९५० मा सुत्केरीकै क्रममा मृत्यु भएको थियो। महेन्द्रले अमात्यको काठमाडौंमा आगमनको खबर सुनेपछि उनलाई भेटेका थिए। उनले उनलाई काठमाडौंमा नर्सिङ स्कुल खोल्न आग्रह गरे यसैको फलस्वरूप सन् १९५६ मार्च १३ (वि.सं. २०३२ फाल्गुन ३०) मा अमात्यले क्षेत्रपाटीमा एउटा भवन भाडामा लिएर नेपालको पहिलो नर्सिङ स्कुल खोलेकी थिइन्। लामुको नेतृत्वमा नेपाल नर्सिङ सङ्घ पनि स्थापना भएको थियो।
कामाख्या मन्दिर
कामाख्या मन्दिर समय
कामाख्या मन्दिर को दर्शन समय भक्तहरु को लागी बिहान ८:०० देखि १:०० बजे सम्म सुरु हुन्छ र त्यसपछि २:३० देखि ५:३० सम्म। सामान्य प्रवेश नि: शुल्क छ, तर भक्तहरु बिहान ५ बजे देखि लाइन मा लाग्छन्, तेसैले यदि यो समय को लागी एक यो विकल्प को लागी जान सक्नुहुन्छ। सामान्यतया यस मा  ३-४ घण्टा लाग्छ। वीआईपी प्रविष्टि एक टिकट लागत छ, जो एक एक मन्दिर मा प्रवेश गर्न को लागी तिर्नु पर्छ, जो भारतीय रुपए ५०१ प्रति व्यक्ति को लागत मा उपलब्ध छ। यस टिकट को साथ एक सीधै मुख्य गर्भगृह मा प्रवेश गर्न सक्नुहुन्छ र १० मिनेट भित्र पवित्र दर्शन गर्न सक्नुहुन्छ।
लामू अमात्य
पहिलो नेपाली उपचारिका उपाधि
उनी र उमादेवी दासबीच लामो समयदेखि पहिलो नेपाली नर्सको उपाधिको बहस चलेको थियो। सन् २०१७ अप्रिल ३० (वि.सं. २०७३ माघ ७) मा तत्कालीन स्वास्थ्य तथा जनसङ्ख्या मन्त्री गगन थापाले अमात्यलाई नेपालको पहिलो नर्स घोषणा गरेका थिए। अमात्य र दासको परिवार दुवैले पहिलो नेपाली नर्सको उपाधि दाबी गर्ने सम्बन्धमा प्रमाण पेश गरेका थिए र ती प्रमाणका आधारमा अमात्यको फैसला गरिएको थियो। अमात्यलाई मरणोपरान्त उपाधि र प्रमाणपत्र प्रदान गरिएको थियो। लामू अमात्यका छोरा योगेश्वर अमात्यले उनको तर्फबाट आधिकारिक प्रमाणपत्र ग्रहण गरेका थिए।
व्यक्तिगत जीवन र मृत्यु
उनको अल्जाइमर रोगका कारण सन् २०१२ जुन १ (वि.सं. २०६९ जेठ १९) मा निधन भएको थियो। उनका छोरा योगेश्वर अमात्य एक लोकप्रिय नेपाली गायक हुन्।